Nad závodištěm

Nad závodištěm je prírodná pamiatka ev. č. 1116 na území hlavného mesta Prahy. Oblasť spravuje Agentúra ochrany prírody a krajiny ČR.

Ochrana 
Predmetom ochrany sú odkryvy vrchného ordoviku a spodného silúru (kosovské, královodvorské a bohdalecké súvrstvie) dokumentujúce vývoj pražskej prvohornej panvy a taktiež zaznamenávajúce vývoj vtedajšieho života na tomto území. Na území sa prejavuje pomerne zložitá tektonická stavba, ktorá je prejavom niekoľkých zlomov a presunov. Tieto pochody zapríčinili, že sa tu opakujú jednotlivé geologické vrstvy niekoľkokrát po sebe, v prípade hranice silúr-devón až štyri krát. Toho si všimol už Joachim Barrande, aj keď vtedajšiu geológiu interpretoval mylne ako sled "kolónií" mladších zástupcov fauny v starších horninách. Až neskôr sa zistilo, že sa nejedná o "kolónie", ale o dôsledok tektonických pochodov vedúcich k presunom horninových blokov.

História 

Oblasť prírodnej pamiatky, kde sa predtým nachádzali pastviny a skalné odkryvy, boli zalesnené agátovým porastom, čo viedlo k totálnej decimácii prirodzeného bylinného aj krovinového poschodia. Je to dané tým, že sa na jeho koreňoch vyskytujú baktérie produkujúce vo veľkej miere dusík, ktorý nesvedčí ostatným rastlinám. Prežívajú tak iba ruderálne rastliny.

Starostlivosť 

V súčasnosti prebiehajú snahy o odstránenie agáta bieleho z lokality a nahradenie tohto stromu inými, ktoré sú pre územie charakteristickejšie. Jedná sa najmä o dub, hrab, lipu, javor a miestami aj borovicu.

Galéria

Referencie

Pozri aj 
 Zoznam chránených území v Prahe

Iné projekty

Externé odkazy 
 Vyhláška, ktorou sa určujú chránené prírodné výtvory v Prahe 
 BioLib.cz 
 PP Nad závodištěm  
 Plán starostlivosti PP Nad závodištěm.pdf 
 PP Nad závodištěm na webe Pražská príroda 
 Na stránke Geology.cz

Zdroj 

Chránené územia v Prahe
Paleontologické lokality v Česku
Skalné útvary v Prahe
Geologické lokality na území Prahy
Pražská plošina
Velká Chuchle
Praha 5
Prírodný park Radotínsko - Chuchelský háj